**REGIONÁLIS POLITIKA ÉS GAZDASÁGTAN DOKTORI ISKOLA**

***PÁLYÁZATI FELHÍVÁS***

***ÉS***

***TÁJÉKOZTATÓ***

**Pécsi Tudományegyetem**

**Közgazdaságtudományi Kar**

**Pécs, 2023. augusztus**

A Pécsi Tudományegyetem Közgazdaságtudományi Kara az Országos Akkreditációs Bizottság felhatalmazása alapján az 1996/97-es tanévtől kezdődően minden évben tudományos fokozat (PhD) megszerzésére felkészítő, regionális politika és gazdaságtan doktori képzést indíthat. A képzés prof. dr. Szerb László egyetemi tanár, doktori iskola vezető szakmai irányításával folyik.

A doktori képzésre pályázat útján lehet jelentkezni. Az 2023/2024. tanévre vonatkozó pályázatokat a Pécsi Tudományegyetem honlapján:

[**https://pte.hu/hu/jelentkezes-doktori-kepzesre**](https://pte.hu/hu/jelentkezes-doktori-kepzesre)

lehet feltölteni.

Kiegészítő információk:  
<https://ktk.pte.hu/hu/kepzesek/doktori-kepzesek/regionalis-politika-es-gazdasagtan-doktori-iskola>

**A pályázatok benyújtásának határideje: 2023. augusztus 15.**

A pályázóknak felvételi elbeszélgetésen kell megjelenniük **2023. augusztus 29-30. közötti időszakban.**  
A pontos időpontról minden pályázó időben külön értesítést kap.

A doktori képzésben részt vevő önköltséges hallgatók az I–II–III–IV. évfolyamon önköltségst fizetnek, a 2023/2024. tanévben 500.000, - Ft / félév.

A PTE Közgazdaságtudományi Karán folyó doktori képzésről, a képzésben való részvétel feltételeiről, a mellékelt tájékoztató nyújt részleteket.

Pécs, 2023. július 10.

Dr. Takács András

dékán

# I. Általános tudnivalók

A doktori képzés formái:

1. **Szervezett képzés**
2. A doktori képzésben a hallgatói jogviszonyban álló doktorandusznak 48 hónap áll rendelkezésére, hogy az előírt tanulmányi kötelezettségeit teljesítse.
3. Az államilag finanszírozott hallgatót ösztöndíj illeti meg.  
   A önköltséges doktori képzésben részt vevő hallgató a szervezett képzési programokat látogatja, önköltséget fizet, ösztöndíjra nem jogosult.
4. **Egyéni felkészülés**

A Kar doktori bizottsága felmentést adhat a szervezett doktori képzésben vagy a képzés egy részében való részvétel alól 5-10 éves szakirányú tevékenység és legalább 3 tudományos közlemény felmutatása esetén.

1. **Felvételi követelmények:**
2. egyetemi diploma,
3. megfelelő intellektuális kapacitás,
4. angol nyelvből C típusú középfokú állami – vagy ezzel egyenértékű – nyelvvizsga

A programban külföldi hallgatók is részt vehetnek.

Az önköltséges doktori képzésbe történő felvételnél előnyben részesülnek azok a jelöltek, akik a munkahelyükön hivatásszerűen oktatással és/vagy kutatással foglalkoznak, és a munkahely hozzájárul a munkaidő kedvezmény megadásához.

A felvételi elbeszélgetés a jelölt érdeklődésének, kutatási aspirációjának, szakmai intelligenciájának, nyelvi ismereteinek felmérésére szolgál.

Az államilag finanszírozott és önköltséges képzés megkülönböztetése nem érinti a program tartalmát, minden résztvevő ugyanazon kurzus hallgatója.

**A jelentkezéshez a PTE honlapon kért anyagokat kell csatolni:**

1. önéletrajz (formátum választható),
2. kutatási terv,
3. két ajánlás   
   egyik a témavezetőé – sablon a KTK honlapról letölthető  
   másik az intézetvezetőé – sablon a KTK honlapról letölthető  
   mindkét ajánlást a jelen helyzetben az oktatói e-mail tartalmának csatolásával is elfogadjuk.
4. egyetemi diploma másolata (BA és MA is),
5. tanulmányi eredményeket tartalmazó igazolás (BA és MA is) (kreditigazolás vagy leckekönyv másolata),
6. korábbi szakmai eredmények igazolása,
7. nyelvismeretet igazoló okirat másolata,
8. felvételi díj befizetésének igazolása  
   számlaszám és összeg a KTK honlapon, az átutalásról szóló elektronikus visszaigazolást kérjük itt.

**Célszerű a jelentkezési laphoz csatolni**

1. a szakmai elismeréseket tanúsító másolatokat   
   (pályadíjak, OTDK helyezések, stb.),
2. egyetemi doktori oklevél másolatát.

# II. A képzés sajátosságai

A doktori képzés célja a jövő kutató-oktató szakembereinek szervezett képzése. A képzési rendszerben különösen nagy jelentőségű azoknak az ismereteknek és képességeknek az elsajátítása, amelyek a nemzetközi szintű kutatási tevékenység folytatásához nélkülözhetetlenek. A képzés iskolarendszerű része 4 szemeszterre terjed ki.

1. A hallgatók többségükben regionális elemzéssel, fejlesztéssel kapcsolatos alapképzettséggel nem rendelkeznek. A szakmai alapismeretek elsajátítása érdekében fontosnak tartjuk:

- a tárgyak egymásra épülő rendszerének kialakítását,

- az előadások hallgatásának és a vizsgák eredményes letételének megkövetelését.

2. A regionális politika és gazdaságtan ismerete multidiszciplináris felkészültséget igényel, az ismeretek lényeges részét alkotják a különböző szakpolitikák, a makro-, mikro- és térgazdaságtani alapfogalmak és módszerek, a gazdaságirányítással, gazdaságfejlesztéssel kapcsolatos gyakorlati készségek kialakítása.

# III. A kutatómunkára való felkészítés

A kutatómunkára való felkészítés az első évtől kezdve központi szerepet játszik programunkban. Nyugodt szívvel mondhatjuk, hogy a kutatómunkára nevelés ilyen hangsúlyos megjelenése iskolánk sajátossága.

Az első félévben futó *kutatásmódszertan* tárgy szerves egységet képez a rendszeres, minden félévben megrendezendő *kutatói fórumokkal*. A kutatásmódszertan órákon olyan gyakorlati tudásanyag átadása a cél, amely alapul szolgál ahhoz, hogy a hallgató képes legyen arra, hogy a nemzetközi sztenderdeknek megfelelően tudjon egy kutatást megtervezni és végrehajtani.

Négy féléves, szervezett kutatástámogató programunk célja az, hogy a második év végére minden hallgató egy, legalább C kategóriás nemzetközi, vagy egy, legalább B kategóriás hazai fórumon megjelentethető tanulmányt írjon meg és azt, átdolgozások után, küldje is el a harmadik év folyamán. A tanulmány az első két év során fokozatosan készül el.

Tapasztalataink szerint, ha egy színvonalas tanulmányt sikeresen meg tud írni a PhD hallgató, akkor azzal birtokába jut azon készségeknek, melyek bázisán nagy eséllyel tud magas színvonalú doktori értekezést írni.

**A Regionális Politika és Gazdaságtan Doktori Iskola (REGA) szervezett képzésének programja**

A Pécsi tudományegyetem Közgazdaságtudományi Kar, Regionális Politika és Gazdaságtan Doktori Iskola (REGA) szervezett képzése 8 aktív félévből áll. Az aktív félévek az abszolutóriummal zárulnak. Ezen időszak alatt a hallgatóknak 240 kreditet kell megszerezniük négy kategóriában az alábbiak szerint:

* Kurzusok: 96 – 114 kredit
* Oktatás/oktatásszervezés: 18 – 36 kredit
* Kutatás: min. 48 kredit
* Publikáció: min. 60 kredit

Az egyes kategóriák kötelező és választható elemekkel egyaránt rendelkeznek. Így az egyes tételek, legalábbis részben, helyettesíthetők más tételekkel. A kurzusok esetében legalább 96 kredit, az oktatás esetében 18 kredit, a kutatás esetében 48 kredit és a publikációk esetében 60 kredit a minimum elvárás. Az oktatás/oktatásszervezés esetében maximum 36 kredit számolható el. A féléves oktatási kreditek száma nem haladhatja meg a 18 kreditet. Minden félévben kötelező minimum 12 kredit megszerzése. A képzés első négy féléve hangsúlyozottan a kurzusokra helyezi a hangsúlyt, az 5-8. félévek pedig a kutatásra és a publikációra fókuszálnak:

|  |  |  |  |  |  |
| --- | --- | --- | --- | --- | --- |
| *Időszak (félévenként)* | Kurzusok | Kutatás | Oktatás | Publikáció | Összesen |
| *(Óralátogatással és számonkéréssel)* | *(Kutatás támogatás teljesítésével, kutatócsoport részvétellel)* | *(Óratartással, oktatástámogatással)* | *(Publikáció-írással, konferencia részvétellel)* |  |
| megszerezhető kreditek száma félévenként | | | | |
| *Kurzusok és kutatási  (1 – 4. félév)* | **24** | **6 -** | 0 – | **3**\*- | **min. 30** |
| *Kutatási és disszertációs  (5 – 8. félév)* | 0-**6** | **6** – | **3** –6 | **3**- | **min. 12** |
| **Összesen** | **96-**114 | **48-** | **18**-**36** | **60-** | **240-** |

**Vastag betűvel**: kötelező rész

\*az 1-4. félév valamelyikében minimum 3 publikációs kreditpont

**Kurzusok:**

* valamennyi tárgy 20 óra/félév = 6 kreditpont
* 5-6. félévekben 3×8 óra Tudósportré, teljesítése kötelező, kredittel nem jár

**Oktatás**

A GKDI program céljai között szerepel a hazai felsőoktatás utánpótlás bázisának megteremtése is, ehhez valamennyi oktatási, előadási gyakorlatot kell szerezni.

Az egyes oktatási tevékenységekért a következő kreditpontokat lehet kapni:

|  |  |
| --- | --- |
| **Szeminárium, gyakorlat önálló vezetése félévente:** | **15** |
| Vizsgáztatásban való közreműködés (a kreditpontok alkalmanként számítódnak). *Ösztöndíjas hallgatók számára az 1-4. félév elfogadásának feltétele a minimum 3 felügyeleten való részvétel akkor, ha más oktatási feladatot nem végeznek.* | 2 |
| Szakdolgozat bírálata (darabonként) | 2 |
| Egyéb tanszéki tevékenység (pl. konferenciaszervezés) | 5 |
| Egyéb doktori iskola tevékenység: munkahelyi vita, védés jegyzőkönyvek elkészítése (darabonként) | 3 |
| **Egyetemen kívüli oktatási gyakorlat:** | |
| Felsőfokú intézményben félévente | 15 |
| Eseti óraadás (1 óra) | 1 |
| Középfokú intézményben félévente (max. 20 kredit) | 10 |
| Felsőfokú szakképzésben előadás (1 óra) (max. 10 kredit) | 1 |

A PhD tanulmányokat megelőző 5 évben végzett a PTE-n kívüli oktatási tevékenység megfelelő igazolás alapján beszámítható.

**Kutatás**

|  |  |
| --- | --- |
| Kutatás támogatás félévek teljesítése (6 kredit félévenként­ x 4 alkalom=24 kredit) | 6 (24\*) |
| Kutatói Fórum félévek teljesítése (6 kredit félévenként­ x 4 alkalom=24 kredit) | 6 (24\*) |
| Nyári egyetemen előadás tartása | 5 |
| Kutatócsoportban való részvétel (félévente) | 5 |
| Külföldi kutatás félévente (1 hónap 5 kredit) | 15 |
| Közösségi tudományos rendezvényeken való részvétel (munkahelyi viták, védések, tudományos szemináriumok, tudományos műhelytalálkozók; pontok félévente). ***A félév elfogadásának feltétele minimum 5 eseményen történő részvétel!*** | 0 |

\*a négy félév alatt összesen

**Kutatói Fórum**

Az 1-4. félévekben a Kutatás támogatás a Kutatói fórumon történő részvétellel és az ott megtartott prezentáció elfogadásával zárul. Az 5-8. félévek során a Kutatói Fórum elsődlegesen a PhD dolgozat előrehaladását nézi a mérföldkövek mentén. Az évközi munkát a témavezető(k) igazolják, és végső fokon a Kutatói Fórumon tartott prezentáció elfogadásával zárul.

**Tudósportré (kritérium, kredittel nem jár)**

Az 5-6. szemeszterekben félévente a DI profiljához kötődő szakterületek három jeles hazai kutatója tart műhelytalálkozókat. Cél: a tudományos kutatási tapasztalatok átadása a hallgatóknak a kutatási tervtől a forrásbevonáson keresztül a munka megszervezésének és az eredmények publikálásának tapasztalataiig, egy-egy konkrét kutatás példája kapcsán. Kredittel nem jár.

**Publikációs teljesítmény értékelése, elvárások a doktoranduszokkal szemben**

Publikációs kreditpontszámok szerzésének általános szabályai:

1. Publikációs kreditpontszámot csak és kizárólag a Magyar Tudományos Művek Tára (MTMT) rendszerben a hallgató neve alatt feltűntetett, a szakterülethez tartozó művel lehet szerezni.
2. Parazita folyóiratokban megjelent cikkek nem kerülnek befogadásra – e tekintetben a <https://beallslist.weebly.com/> lista tekintendő irányadónak.
3. Automatikusan kizárásra kerülnek az MDPI, Plos One, Hindawi, Frontiers kiadók bármely folyóiratában megjelent tanulmányok, ezekre érdemi vizsgálat nélkül 0 pontot adandó.

|  |  |  |
| --- | --- | --- |
| **Figyelembe vett publikációk** | **Besorolás** | **Kreditpont** |
| ***1. Folyóirat cikkek­\* (db)*** | | |
| *Magyar nyelvű listás* folyóiratban | **A** | **30** |
| **B** | **20** |
| **C** | **16** |
| **D** | **12** |
| *Egyéb magyar nyelvű, nem listás, szakterülethez tartozó* folyóiratban | | **8** |
| *Nem magyar nyelvű, Scimago (*[*www.scimago.com*](http://www.scimago.com)*) listás* folyóiratban | **A/Q1** | **60** |
| **B/Q2** | **40** |
| **C/Q3** | **30** |
| **D/Q4** | **20** |
| *Egyéb* (nem predátor) folyóiratban | | **10** |
| ***2. Könyvek, tankönyvek, jegyzetek (ív)*** | | |
| *Szakkönyv-fejezet* (magyar nyelvű)  *Szakkönyv-fejezet* (idegen nyelvű)  *Tankönyv*  *Egyetemi jegyzet* | | **16**  **24**  **10**  **6** |
| ***3. Konferenciák (db)*** | | |
| *Konferencia-kiadványban* (proceedings) megjelent tanulmány  magyar nyelvű  nem magyar nyelvű | | **6**  **10** |
| *Konferencia előadás (absztrakt nélkül)*  magyar nyelvű  nem magyar nyelvű | | **2**  **4** |
| *Konferencia előadás (absztrakttal)*  magyar nyelvű  idegen nyelvű | | **3**  **6** |
| *Könyvismertetés*  magyar nyelvű  nem magyar nyelvű | | **2**  **3** |

Értékelési szempontok:

1. A folyóiratok besorolásánál az MTA IX. Osztály Gazdaságtudományi Doktori Minősítő Bizottság lap-besorolása (lásd <https://mta.hu/doktori-tanacs/a-ix-osztaly-doktori-kovetelmenyrendszere-105380>) és a PTE KTK Kör szabályzata az irányadó. Az idegen nyelvű lapok esetében a besorolás a következő:

|  |  |
| --- | --- |
| **Kategória** | **Feltétel** |
| A | SJR ≥ 0,636, vagy MTA GMB A kategória |
| B | SJR ≥ 0,270, vagy MTA GMB B kategória |
| C | SJR ≥ 0,135 és H ≥ 10, vagy MTA GMB C kategória |
| D | WoS és Scopus indexált folyóirat, vagy MTA GMB D kategória |

1. Szakterületi besorolások esetében alapvetően a PTE Kör szabályzata az irányadó, amely a Scimago/Scopus besorolások alapján a következő területeken megjelenő folyóirat publikációkat fogadja el teljes értékűnek:
   * 1. Business, Management and Accounting
     2. Decision Sciences
     3. Economics, Econometrics and Finance
     4. Social Sciences

Az alábbiakban részletezett, szakterületeken kívül eső kategóriájú lapokban megjelenő cikkek esetében a folyóirat szakterületi Scimago kategória besorolást eggyel alacsonyabb szintnek megfelelően kell figyelembe venni. Így az A kategória B kategóriás, a B kategóriás C kategóriás, a C kategóriás D kategóriás, a D kategóriás pedig az egyéb idegen nyelvű folyóiratban megjelentként szereplő pontokkal kerül elszámolásra. Az alább felsorolt szakterületeken kívüli lapokban megjelent cikkek nem vehetők figyelembe.

Ha a hallgató fő kutatási témája nem a fentiekben megadott fő-, hanem a rokon területek, akkor a kutatási témába eső rokonterületeken történő publikációt teljes értékűként kell figyelembe venni.

A kétszerzős publikációk esetén a fenti pontszámok 0,6-szerese, három- és többszerzős publikációk esetén a pontszám 0,4-szerese ítélhető meg.

**Publikációs elvárások**:

1. A komplex vizsgán a tudományos előre haladásról szóló beszámoló akkor fogadható el, ha a doktorandusz rendelkezik legalább **3** publikációs kreditpont teljesítménnyel (ez egy absztrakttal történt konferencia előadásnak felel meg).
2. Előopponenciára PhD dolgozatot az a hallgató nyújthat be, aki minimum **60** publikációs kreditponttal és a publikációk közül minimum **2** darab folyóiratpublikációval rendelkezik
3. A végleges doktori értekezés benyújtásáig a legalább **60** publikációs kreditpont megszerzése mellett a publikációk között legalább **3** darab tudományos folyóiratcikk kell, hogy legyen, melyek közül legalább **1** darab hazai A-C besorolású és további **1** darab nem hazai A-D besorolású, Scimago listában jegyzett folyóiratcikk. A nem hazai kategória esetében két lap, a Scimago listán is jegyzett Acta Oeconomica és a Regional Statistics a kivételek, amelyek a nem hazai kategóriában kerülnek elszámolásra. Más magyar folyóiratokban idegen nyelven megjelent tanulmányok a hazai kategóriában számolhatók el.

**A GKDI Regionális közgazdaságtan képzési félévek tantárgybeosztása** (minden kurzus 10 x1,5 óra és 6 kreditértékű)

|  |  |  |  |  |  |  |  |
| --- | --- | --- | --- | --- | --- | --- | --- |
| **1. félév** | **2. félév** | **3. félév** | **4. félév** | **5. félév** | **6. félév** | **7. félév** | **8. félév** |
| **Képzési tárgyak (képzési kredit)** | | | | **Kutatói portrék** | |  |  |
| **Haladó közgazdaságtan**  Sebestyén Tamás | **Fejlődés-gazdaságtan**  Gál Zoltán | **Választható 1\*** | **Választható 5\*** | Félévente 3 alkalommal a DI profiljához kötődő szakterületek jeles hazai kutatói tartanak műhelytalálkozókat. Cél: a tudományos kutatási tapasztalatok átadása a hallgatóknak a kutatási tervtől a forrásbevonáson keresztül a munka megszervezésének és az eredmények publikálásának tapasztalataiig, egy-egy konkrét kutatás példája kapcsán. Kredittel nem jár. | | Nincsen képzési kötelezettség | |
| **Adatműveletek**  Kehl Dániel  Tiszberger Mónika | **Urbanizáció és regionális fejlődés**  Kaposi Zoltán | **Választható 2\*** | **Választható 6\*** |
| **Optimumszámítás**  (Bugár Gyöngyi) | **Regionális gazdaságtan**  Lengyel Imre | **Választható 3\*** | **Választható 7\*** |
| **Döntési módszerek**  Kovács Kármen  Vitai Zsuzsanna | **Vállalkozástan**  Szerb László | **Választható 4\*** | **Választható 8\*** |
| **Kutatási tárgyak (kutatási kredit)** | | | | | | | |
| **Kutatás támogatás 1**  **Kutatásmódszertan**  Kaposi Zoltán | **Kutatás támogatás 2**  **How to publish?**  Geoffrey Wood | **Kutatás támogatás 3**  **Szisztematikus irodalomfeldolgozás**  Komlósi Éva | **Kutatás támogatás 4**  **Kutatás gyakorlat**  Szerb László | **Kutatói Fórum**  **(**prezentáció a kutatások előre haladásáról a mérföldkövek mentén**)**  alprogram vezető | | | |
| Közösségi tudományos rendezvényeken való részvétel (munkahelyi viták, védések, tudományos szemináriumok, tudományos műhelytalálkozók) minimum 5 alkalom félévente. Kredittel nem jár | | | | | | | |

\*Választható tárgyak, (min 4 tárgy per szemeszter a 3-4 félévekben, min 3 főtől indul):

* Piacelmélet (Farkas Richárd)
* Regionális politika (Komlósi Éva)
* A turizmus gazdaságfejlesztési aspektusai (Csapó János)
* Környezet-gazdaságtan (Erdős Katalin)
* Iparpolitika (Lux Gábor)
* Viselkedési közgazdaságtan (Kovács Kármen)
* Hálózatelemzés (Sebestyén Tamás/Lengyel Balázs)
* Matematikai közgazdaságtan (Bessenyei István)
* Sztochasztikus modellezés (Rappai Gábor)
* Tudományfilozófia (Weisz János)
* Pénzügyi piacok (Schepp Zoltán)
* Szabad kurzus (alkalmilag indul vendégprofesszor részvételével)